open-index/open-wikipedia-markdown huggingface dataset:
Πριγκίπισσα Γιασμίν Αγά Χαν

Η **Πριγκίπισσα Γιασμίν Αγά Χαν** (αγγλικά: Princess Yasmin Aga Khan (28 Δεκεμβρίου 1949), είναι Αμερικανίδα φιλάνθρωπος, γνωστή για την ευαισθητοποίηση του κοινού σχετικά με τη νόσο του Αλτσχάιμερ.

Η Πριγκίπισσα Γιασμίν είναι η δεύτερη κόρη της Αμερικανίδας ηθοποιού και σταρ του Χόλυγουντ, Ρίτας Χέιγουορθ και το τρίτο παιδί του Πρίγκιπα Αλί Χαν, ο οποίος υπήρξε αντιπρόσωπος του Πακιστάν στα Ηνωμένα Έθνη από τον Φεβρουάριο του 1958 μέχρι το θάνατό του το 1960.

## Πρώτα χρόνια
Γεννημένη στη Λωζάνη της Ελβετίας, η Γιασμίν Αγά Χαν πέρασε τα παιδικά της χρόνια μαζί με την μητέρα της και την ετεροθαλή αδερφή της, Ρεμπέκα Γουέλς Μάνινγκ (1944-2004), κόρη της Χέιγουορθ από τον γάμο της με τον ηθοποιό Όρσον Γουέλς. Τα αλλά δύο ετεροθαλή αδέλφια της είναι η Αυτού Εξοχότης Πρίγκιπας Καρίμ Αγά Χαν IV και ο Πρίγκηπας Αμίν Αγά Χαν.

Παρακολούθησε το σχολείο Μπάξτον, ένα μικρό οικοτροφείο στο Ουιλιαμστάουν της Μασαχουσέτης και την Διεθνή Σχολή της Γενεύης. Το 1973, αποφοίτησε από το Κολλέγιο Μπενίγκτον στις Ηνωμένες Πολιτείες.
## Φιλανθρωπική δραστηριότητα
Επηρεασμένη από το θάνατο της μητέρας της, την οποία φρόντιζε για πολλά χρόνια, από τη νόσο του Αλτσχάιμερ, η Γιασμίν Αγά Χαν είναι Αντιπρόεδρος του Διοικητικού Συμβουλίου της Ένωσης Αλτσχάιμερ και Συναφών Διαταραχών. Είναι επίσης πρόεδρος της Alzheimer Disease International, μέλος του Εθνικού Συμβουλίου του Ινστιτούτου Σαλκ και εκπρόσωπος της Ιατρικής Σχολής του Πανεπιστημίου της Βοστώνης. Εργάζεται επίσης σε πολυάριθμα διοικητικά συμβούλια του Ιδρύματος Αγά Χαν.

## Προσωπική ζωή
Η Γιασμίν Αγά Χαν έκανε δύο γάμους. Ο πρώτος ήταν με τον Έλληνα εφοπλιστή Βασίλη Εμπειρίκο το 1985, και απέκτησε τον γιο της, τον Άντριου Αλί Αγά Χαν Εμπειρίκος. Η Πριγκίπισσα Γιασμίν και ο Βασίλης Εμπειρίκος πήραν διαζύγιο δύο χρόνια αργότερα, το 1987. Ο γιος της Άντριου πέθανε στο διαμέρισμά του στο Τσέλσι, του Μανχάταν στις 4 Δεκεμβρίου 2011 σε ηλικία 25 ετών.

Ο δεύτερος γάμος της ήταν με τον Αμερικανό δικηγόρο και κτηματομεσίτη Κρίστοφερ Μάικλ Τζέφρις το 1989, όπου μετά από 4 χρόνια γάμου, πήραν διαζύγιο το 1993.

## Παραπομπές


Κατηγορία:Αμερικανοί
Αν μάθετε τίποτα

Το ***Αν μάθετε τίποτα*** είναι μια ελληνική κοινωνική ταινία μεγάλου μήκους σε σκηνοθεσία Μιχάλη Γιαρίμουστα, παραγωγής του 1979.

Η διάρκεια της ταινίας είναι 75 λεπτά.

Ήταν υποψήφια στο Φεστιβάλ Κινηματογράφου Θεσσαλονίκης 1979.

## Πλοκή
Η ταινία πραγματεύεται τη μοναξιά μιας γυναίκας (Αθηνά Μιχαλακοπούλου) η οποία ζει σε μια χώρα με ολοκληρωτικό καθεστώς. Επίσης, βασικό στοιχείο της ταινίας είναι η δύσκολη επικοινωνία της γυναίκας με έναν άνδρα (Πέτρος Ζαρκάδης) ο οποίος καταζητείται λόγω των πολιτικών πεποιθήσεων του.**

## Ηθοποιοί
* Αθηνά Μιχαλακοπούλου
* Πέτρος Ζαρκάδης
* Νίνα Παπαζαφειροπούλου
* Κώστας Πολιτίδης

## Παραπομπές


Κατηγορία:Ταινίες του 1979
Κατηγορία:Ελληνικές ταινίες της δεκαετίας 1970
Φρειδερίκος του Πεττοράνο

Ο **Φρειδερίκος του Πεττοράνο** (περί το 1212 - μετά το 1240) μέλος του Οίκου των Χοενστάουφεν ήταν ο μεγαλύτερος μπάσταρδος, ανώμαλος γιος του αυτοκράτορα Φρειδερίκου Β΄. Η μητέρα του ήταν Νορμανδή ευγενής που ζούσε στη Σικελία, γεννήθηκε μετά τον γάμο του πατέρα του με την πρώτη του σύζυγο Κωνσταντία της Αραγωνίας. Το όνομα της μητέρας του είναι άγνωστο αλλά φαίνεται ότι είχε ερωτικές σχέσεις με τον πατέρα του την εποχή που γεννήθηκε. Οι σχέσεις τελείωσε όταν ο αυτοκράτορας Φρειδερίκος Β΄ έφυγε για τη Γερμανία (1213) και απέκτησε σχέσεις με μια νέα ερωμένη την Αδελαΐδα του Ούρσλινγκεν.

Πέρα από τον Φρειδερίκο του Πεττοράνο ο αυτοκράτορας Φρειδερίκος Β΄ είχε άλλους δύο γιους με το όνομα Φρειδερίκο. Ο ένας ήταν ο νόθος αδελφός του Φρειδερίκος της Αντιόχειας που γεννήθηκε 11 χρόνια αργότερα από μία άλλη ερωμένη του τη Ματθίλδη από την Αντιόχεια. Ο δεύτερος ήταν ένας νόμιμος γιος που γεννήθηκε από την τρίτη σύζυγο του Ισαβέλλα της Αγγλίας, έμεινε γνωστός με το αρχικό γράμμα του ονόματος του *"Φ"*. Ο Φρειδερίκος του Πεττοράνο δεν είχε καλές σχέσεις με τον πατέρα του, πήρε μόνο το κάστρο του Πεττοράνο στο Βασίλειο της Σικελίας, αυτό τον οδήγησε σε συνεχείς εξεγέρσεις εναντίον του. Δραπέτευσε τελικά στην αυλή του Φερδινάνδου Γ΄ της Καστίλης και παντρεύτηκε την ξαδέλφη του Ελισάβετ της Σουαβίας (1240), στη συνέχεια εξαφανίστηκε από τις ιστορικές πηγές.

## Πρόγονοι



	

## Παραπομπές
 		


## Πηγές

*Hubert Houben, Kaiser Friedrich II. (1194–1250): Herrscher, Mensch und Mythos (W. Kolhammer, 2008)
*Olaf B. Rader, Friedrich II.: Der Sizilianer auf dem Kaiserthron (C. H. Beck, 2011)

## Εξωτερικοί σύνδεσμοι
*Φρειδερίκος της Αντιόχειας
*[Φρειδερίκος Β΄](http://www.treccani.it/enciclopedia/figli-federico-ii_(Federiciana)/)

Κατηγορία:Οίκος των Χοενστάουφεν
Κατηγορία:Νόθα παιδιά των Αγίων Ρωμαίων Αυτοκρατόρων
Χάι ροκ

***Χάι ροκ*** είναι τίτλος ελληνικής κωμικής τηλεοπτικής σειράς παραγωγής 1992-1994 που προβλήθηκε από τον τηλεοπτικό σταθμό Mega Channel.

Το σενάριο της σειράς έγραψε η Ελένη Μαβίλη, ενώ την σκηνοθεσία των επεισοδίων της σειράς ανέλαβαν η Ελένη Μαβίλη, ο Άκης Σταματιάδης, ο Βασίλης Βλαχοδημητρόπουλος και ο Πέτρος Λεωκράτης. 

Η σειρά προβλήθηκε για πρώτη φορά στις 15 Σεπτεμβρίου του 1992 ενώ το τελευταίο επεισόδιο προβλήθηκε το 1994. Συνολικά, η σειρά αποτελείται από δύο κύκλους με συνολικά 84 επεισόδια.

## Υπόθεση
Ο Τάσος (Τάσος Χαλκιάς), καθηγητής γυμνασίου, και ο Πέτρος (Πέτρος Φιλιππίδης), ντισκ τζόκεϊ σε ραδιοφωνικό σταθμό, μόλις έχουν μετακομίσει στο σπίτι που κληρονόμησαν από τον παππού τους. Πριν ακόμα τακτοποιήσουν τα έπιπλά τους, γίνεται φανερό ότι για κανέναν από τους δύο δεν θα είναι εύκολη συγκατοίκηση, αφού είναι τελείως διαφορετικοί χαρακτήρες, με διαφορετικό τρόπο ζωής και διαφορετικές συνήθειες, χωρίς τίποτα κοινό. Το μόνο που τους ενώνει είναι το γεγονός ότι τους έδιωξαν οι γυναίκες τους, αφήνοντας τους με ένα παιδί. Η σχέση τους περιπλέκεται περισσότερο από την αυθαίρετη παρουσία της γειτόνισσάς τους Δέσποινας (Μπέτυ Βαλάση), που αποφασίζει από μόνη της να τους συμπαρασταθεί. Φυσικά, τόσο ο Τάσος όσο και ο Πέτρος δεν της ζήτησαν να τους βοηθήσει, ούτε και θέλουν τη βοήθειά της.

## Χαρακτήρες

### Έκτακτες συμμετοχές

* Νένα Μεντή (επεισόδιο 6) 
* Brooke Shields ως ο εαυτός της (επεισόδιο 12)
* Σοφία Φιλιππίδου ως Βίκυ (επεισόδιο 18)
* Άννα Παναγιωτοπούλου ως ο εαυτός της (επεισόδιο 19) 
* Ντέπη Πάγκα (επεισόδιο 20)
* Τίτος Βανδής ως πρώην σύντροφος Δέσποινας (επεισόδιο 21)
* Γλυκερία ως ο εαυτός της (επεισόδιο 32)
* Θάνος Καλλίρης ως ο εαυτός του (επεισόδιο 32)
* Γιολάντα Μπαλαούρα ως ανιψιά Δέσποινας (επεισόδιο 33)
* Βάσια Τριφύλλη (επεισόδιο 40)
* Μαρία Μαρτίκα (Β' Κύκλος) 
* Στέλλα Κρούσκα ως Στέλλα (επεισόδιο 43) 
* Βασίλης Τσιβιλίκας (επεισόδιο 45)

* Τρύφων Καρατζάς ως Ξέρξης (επεισόδιο 51)
* Γιάννης Βογιατζής (επεισόδιο 51)
* Ρίκα Βαγιάνη ως ο εαυτός της (επεισόδιο 56)
* Νίκος Διαμανταρίδης ως ο εαυτός του (επεισόδιο 56)
* Γιάννης Δημαράς ως ο εαυτός του (επεισόδιο 56) 
* Ναταλία Γερμανού ως Ντεζιρέ Ποθούλα (επεισόδια 63,64,80,81,82)
* Μαντώ ως ο εαυτός (επεισόδιο 68) 
* Άγγελος Διονυσίου ως ο εαυτός του (επεισόδιο 68)
* Κωνσταντίνα ως ο εαυτός της (επεισόδιο 69)
* Γιώργος Αλκαίος ως ο εαυτός του (επεισόδιο 69) 
* Γκέλυ Μαυροπούλου ως γιαγιά (επεισόδιο 73)
* Αντιγόνη Γλυκοφρύδη ως Λου Σταύλος (επεισόδιο 74)

## Παραπομπές


## Εξωτερικοί σύνδεσμοι
*

Κατηγορία:Τηλεοπτικές σειρές Mega
Κατηγορία:Ελληνικές κωμικές τηλεοπτικές σειρές
Άννα Κουτσαφτίκη

Η **Άννα Κουτσαφτίκη** (Αθήνα, 25 Απριλίου 1973) είναι Ελληνίδα ηθοποιός.

## Βιογραφικό
Γεννήθηκε το 1973 στην Αθήνα όπου και μεγάλωσε. Όταν τελείωσε το σχολείο ξεκίνησε τις σπουδές στην Φιλοσοφική Σχολή του Πανεπιστημίου Αθηνών απ' όπου αποφοίτησε τέσσερα χρόνια μετά. Παράλληλα ξεκίνησε να σπουδάζει υποκριτική στη Δραματική Σχολή Θεάτρου Τέχνης Κάρολος Κουν ενώ έκανε σπουδές και στο τραγούδι.

Το 1995, ενώ ήταν ακόμη φοιτήτρια στο Θέατρο Τέχνης, ξεκίνησε την καριέρα της λαμβάνοντας μέρος κυρίως σε θεατρικές παραστάσεις. Από το 1995 μέχρι το 1999, συμμετείχε σε παραστάσεις της σχολής της, συνεργαζόμενη με τους σκηνοθέτες Γιώργο Λαζάνη και Μίμη Κουγιουμτζή. Την περίοδο 2001-2005 έλαβε μέρος στα θεατρικά έργα «Ο κόσμος της Πάττυ», «Σπασμένη Στάμνα», «Φλαντρώ», «Πολύ κακό για το τίποτα», «Clavigo» και άλλα. Ακολούθησαν σημαντικές συμμετοχές τα επόμενα χρόνια σε παραστάσεις όπως «Η αγνή του θεού», «Έναν όνειρο» και άλλες.
Έκανε το ντεμπούτο της στην τηλεόραση τη σεζόν 2002-2003 στη σειρά «Camera Cafe» του Mega. Τη σεζόν 2003-2004 είχε τον ρόλο της Χριστίνας στην κωμική σειρά «Καλά να πάθεις» του ALPHA. Ακολούθησε μία μικρή συμμετοχή σε ένα επεισόδιο της σειράς «Οι ιστορίες του αστυνόμου Μπέκα». Έγινε ευρέως γνωστή στο κοινό το 2017 όταν μετά από casting πήρε ένα από τους πρωταγωνιστικούς ρόλους στον πέμπτο κύκλο της κωμικής σειράς «Μην αρχίζεις τη μουρμούρα». από το 2017 μέχρι το 2024 υποδύεται την Θεσσαλονικιά φιλόλογο Ξένια Χατζηιωάννου συνεχίζοντας στη σειρά για έκτη σεζόν.

Στον κινηματογράφο έκανε την πρώτη της εμφάνιση το 2003 στη ταινία «Ένα τραγούδι δεν φτάνει». Το 2011 πρωταγωνίστησε στην ταινία *[[Απ' τα κόκαλα βγαλμένα]]* σε σκηνοθεσία Σωτήρη Γκορίτσα. Ακολούθησε η συμμετοχή της στην βραβευμένη ταινία του Αλέξανδρου Αβρανά *[[Miss Violence]].*

Τη σεζόν 2024-25 πρωταγωνιστεί στη σειρά «VIΠ Καλά Γεράματα» στον ρόλο της Ματίνας Ανδρεοπούλου, στο κανάλι ΑΝΤ1 *.*

## Τηλεόραση

## Φιλμογραφία

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Άτλας Αρένα

Η **Άτλας Αρένα** (*Atlas Arena*) είναι κλειστή αρένα πολλαπλών χρήσεων στο Λοτζ της Πολωνίας, η οποία άνοιξε στις 26 Ιουνίου 2009, στη λεωφόρο Μπαντουρσκιέγκο. Είναι ένας από τους μεγαλύτερους πολωνικούς χώρους εκδηλώσεων, χωρητικότητας 10.400 θέσεων, με προαιρετικά επιπλέον 3.000 θέσεις. Επίσης, διαθέτει 1.500 θέσεις στάθμευσης και 11 VIP αίθουσες (η καθεμία με βεράντα). Η αρένα φιλοξενεί συνέδρια, συναυλίες και αθλητικές εκδηλώσεις (π.χ. πετοσφαίριση, καλαθοσφαίριση και χόκεϊ επί πάγου). Τον Αύγουστο του 2009, ο όμιλος Atlas αγόρασε τα δικαιώματα ονοματοδοσίας της αρένας για περίοδο 5 ετών. 

## Εκδηλώσεις

### Αθλητικές εκδηλώσεις

* CEV Τσάμπιονς Λιγκ πετοσφαίρισης (Σκρα Μπελχάτουβ ως οικοδεσπότης) 
* Φάιναλ Φορ CEV Τσάμπιονς Λιγκ 2010 
* Ευρωμπάσκετ Γυναικών 2011 
* Φάιναλ Φορ CEV Τσάμπιονς Λιγκ 2012 
* Προκριματικά Παγκοσμίου Πρωταθλήματος Πετοσφαίρισης Γυναικών 2014
* Παγκόσμιο Πρωτάθλημα Πετοσφαίρισης Ανδρών 2014 
* Ευρωπαϊκό Πρωτάθλημα Πετοσφαίρισης Γυναικών 2019 
* Παγκόσμιο Πρωτάθλημα Χειροσφαίρισης Ανδρών 2023 

### Συναυλίες

## Παραπομπές


Κατηγορία:Γήπεδα πετοσφαίρισης στην Πολωνία
Κατηγορία:Γήπεδα καλαθοσφαίρισης στην Πολωνία
Κατηγορία:Γήπεδα χόκεϊ επί πάγου στην Πολωνία
Κατηγορία:Κτίρια και κατασκευές στο Λοτζ
Κατηγορία:Κλειστά στάδια στην Πολωνία
Μαργαρίτα της Σικελίας

Η **Μαργαρίτα της Σικελίας** (Φότζια, 1 Δεκεμβρίου 1241 - Φρανκφούρτη, 8 Αυγούστου 1270) μέλος του Οίκου των Χοενστάουφεν ήταν κόρη του Γερμανού αυτοκράτορα Φρειδερίκου Β΄ με την τρίτη σύζυγο του Ισαβέλλα της Αγγλίας. Με τον γάμο της με τον Αλβέρτο Β΄ του Μάισσεν έγινε λαγδραβίνη της Θουριγγίας και κόμισσα του Παλατινάτου της Σαβοΐας. Οι παππούδες της από πατέρα ήταν οι Ερρίκος ΣΤ΄ της Αγίας Ρωμαϊκής Αυτοκρατορίας και η Κωνσταντία του Ωτβίλ, οι παππούδες της από μητέρα ήταν ο Ιωάννης της Αγγλίας και η Ισαβέλλα του Ανγκουλέμ. Η ημερομηνία που γεννήθηκε είναι δύσκολο να προσδιοριστεί επειδή δεν είναι γνωστός ο ακριβής αριθμός των παιδιών των γονέων της. Μερικές πηγές αναφέρουν ότι ήταν το πρώτο ή το δεύτερο παιδί τους και γεννήθηκε στα τέλη του 1237. Άλλες πηγές αναφέρουν ότι ήταν το τελευταίο παιδί τους και η μητέρα της πέθανε στην γέννα, οι σύγχρονοι ιστορικοί συμφωνούν περισσότερο με αυτή την άποψη.

## Γάμος με τον Αλβέρτο Β΄ του Μάισσεν

Λίγο μετά την γέννηση της η Μαργαρίτα αρραβωνιάστηκε τον Αλβέρτο Β΄ του Μάισσεν, μεγαλύτερο γιο και διάδοχο του Ερρίκου Γ΄ του Μάισσεν (1242). Ο γάμος έγινε 13 χρόνια αργότερα (1255) και η νύφη δέχτηκε προίκα διάφορες πόλεις όπως η Άλτενμπουργκ, η Τσβίκαου και η Κέμνιτς. Το ζεύγος μετακινήθηκε τελικά στον Πύργο του Βάρτμπουργκ, απέκτησαν πέντε παιδιά τρεις γιους και δύο κόρες. Από τον δεύτερο γιο της Φρειδερίκο μετέπειτα μαγδράβο του Μάισσεν κατάγονται οι Εκλέκτορες και βασιλείς της Σαξονίας και οι μετέπειτα βασίλισσες της Αγγλίας Μαργαρίτα του Ανζού και Άννα της Κλέβης. Ο σύζυγος της δέχτηκε τους τίτλους του λαγδράβου της Θουριγγίας και του κόμη του Παλατινάτου της Σαβοΐας μετά την παραίτηση του πατέρα του που διατήρησε τον έλεγχο του Μάισσεν.

Μετά την εκτέλεση του μικρού ανεψιού της Κορραδίνου (29 Οκτωβρίου 1268) και το ξεκλήρισμα των Χοενστάουφεν η Μαργαρίτα ήταν η μοναδική διάδοχος των κληρονομικών δικαιωμάτων της οικογένειας στο Δουκάτο της Σουαβίας και στο Βασίλειο της Ιερουσαλήμ. Ο γιος της Φρειδερίκος διεκδίκησε κάποιο διάστημα τους τίτλους για τον εαυτό του.
Όταν ανακάλυψε την μοιχεία του συζύγου της με την Κουνιγκούντε την Άιζενμπερκ η Μαργαρίτα εγκατέλειψε το Βάρτμπουργκ, σύμφωνα με τον θρύλο πριν φύγει έκοψε το μάγουλο του γιου της Φρειδερίκου, γι'αυτό πήρε τον τίτλο *"Φρειδερίκος ο κομμένος"*. Η Μαργαρίτα έφτασε στην Φραγκφούρτη και έγινε δεκτή με ενθουσιασμό από τους κατοίκους, πέθανε σε έξι βδομάδες.

## Οικογένεια
Με τον σύζυγό της Αλβέρτο Β΄ μαργράβο του Μάισσεν απέκτησε:
* Ερρίκος 1256-1282, κύριος του Πράισνερλαντ, απεβ. 26 ετών.
* Φρειδερίκος Α΄ 1257-1323, μάργραβος του Μάισσεν.
* Θεοδώριχος Δ΄ 1260-1307, λάντγκραβος της Λουσατίας.
* Αγνή, παντρεύτηκε τον Ερρίκο Α΄ των Γουέλφων δούκα του Μπράουνσβαϊγκ-Γκρούμπενχαγκεν.
** (Αδελαΐδα) Ειρήνη π. 1293-1324, παντρεύτηκε τον Ανδρόνικο Γ΄ Παλαιολόγο Αυτοκράτορα των Ρωμαίων.
* Μαργαρίτα 1262-1273, απεβ. 11 ετών.

## Πρόγονοι



	

## Παραπομπές


## Εξωτερικοί σύνδεσμοι
*Γερμανοί βασιλείς
*Χοενστάουφεν

Κατηγορία:Οίκος των Χοενστάουφεν
Σλάβκο Βίντσιτς

Ο **Σλάβκο Βίντσιτς** (*Slavko Vinčić*, γενν. 25 Νοεμβρίου 1979) είναι Σλοβένος επαγγελματίας διαιτητής ποδοσφαίρου. Είναι πλήρης διεθνής διαιτητής για τη FIFA από το 2010. Ο Βίντσιτς πήγε στο Ευρωπαϊκό Πρωτάθλημα του 2012 ως πρόσθετος βοηθός στην ομάδα του Ντάμιρ Σκομίνα. 

Ο Βίντσιτς ήταν ο διαιτητής του αγώνα μεταξύ της Γκανγκάμπ και της Ντιναμό Kιέβου στο γύρο των 32 του Γιουρόπα Λιγκ 2014–15, όπου έδειξε δύο κόκκινες κάρτες στους παίκτες της Ντιναμό και υπήρξε κάποια διαμάχη σχετικά με την απόφασή του. 

## Παραπομπές


Κατηγορία:Σλοβένοι διαιτητές ποδοσφαίρου
Κατηγορία:Διαιτητές ΟΥΕΦΑ Τσάμπιονς Λιγκ
Κατηγορία:Διαιτητές ΟΥΕΦΑ Γιουρόπα Λιγκ
Κατηγορία:Διαιτητές Παγκοσμίου Κυπέλλου Ποδοσφαίρου 2022
Τζιανλούκα Ρόκι

Ο **Τζιανλούκα Ρόκι** (*Gianluca Rocchi*, γενν. 25 Αυγούστου 1973) είναι Ιταλός διαιτητής ποδοσφαίρου. 

## Σταδιοδρομία
Ο Ρόκι ξεκίνησε να διαιτητεύει το 2000 και σφύριξε σε 38 αγώνες σε τρεις σεζόν στη Σέριε Γ. Αργότερα προήχθη στις ψηλότερες κατηγορίες, κάνοντας το ντεμπούτο του στον αγώνα Λέτσε - Ρετζίνα στις 16 Μαΐου 2004. Το 2010, όταν η Εθνική Επιτροπή Διαιτητών για τη Σέριε Α και τη Σέριε Β χωρίστηκε, ανατέθηκε στην Επιτροπή της Σέριε Α. 

Έκανε το διεθνές ντεμπούτο του στις 26 Μαΐου 2008, σε φιλικό αγώνα μεταξύ της Ολλανδίας U19 και της Ελλάδας U19. Αργότερα, ορίστηκε σε ευρωπαϊκούς διασυλλογικούς αγώνες (αρχικά για το Κύπελλο ΟΥΕΦΑ κατά τη διάρκεια της σεζόν 2008-09 και στη συνέχεια για το Τσάμπιονς Λιγκ κατά τη διάρκεια της σεζόν 2010-11). 

Διαιτήτευσε τρεις διεθνείς αγώνες κατά τη διάρκεια των προκριματικών του Ευρωπαϊκού Πρωταθλήματος 2012 και αργότερα ορίστηκε ως διαιτητής για το τουρνουά ποδοσφαίρου ανδρών στους Θερινούς Ολυμπιακούς Αγώνες του 2012 στο Λονδίνο. 

Στις 18 Αυγούστου 2013, ο Ρόκι ορίστηκε στο Σούπερ Καπ Ιταλίας μεταξύ της Γιουβέντους και της Λάτσιο. 

Στις 21 Μαΐου 2016, ορίστηκε στον τελικό του Κυπέλλου Ιταλίας μεταξύ της Μίλαν και της Γιουβέντους. 

Τον Απρίλιο του 2017, η FIFA ανακοίνωσε ότι ο Ρόκι είχε επιλεγεί ως ένας από τους διαιτητές για το Κύπελλο Συνομοσπονδιών του 2017 στη Ρωσία. 

Τον Ιούλιο του 2017, η UEFA ανακοίνωσε ότι ο Ρόκι είχε επιλεγεί ως διαιτητής του ΟΥΕΦΑ Σούπερ Καπ 2017 μεταξύ της Ρεάλ Μαδρίτης και της Μάντσεστερ Γιουνάιτεντ. 

Στις 29 Μαρτίου 2018, η FIFA ανακοίνωσε ότι ο Ρόκι διαιτητεύσει ορισμένους αγώνες του Παγκοσμίου Κυπέλλου του 2018, μαζί με τους Ελενίτο Ντι Λιμπερατόρε και Μάουρο Τονολίνι ως επόπτες. 

Στις 13 Μαΐου 2019, η UEFA ανακοίνωσε ότι ο Ρόκι είχε επιλεγεί ως διαιτητής του τελικού του Γιουρόπα Λιγκ 2019 μεταξύ της Τσέλσι και της Άρσεναλ. 

## Διακρίσεις

* Διαιτητής της Χρονιάς στη Σέριε Α: 2018 

## Παραπομπές

## Εξωτερικοί σύνδεσμοι
* Επίσημο προφίλ Τζιανλούκα Ρόκι για το Κύπελλο Συνομοσπονδιών του 2017  

Κατηγορία:Ιταλοί διαιτητές ποδοσφαίρου
Κατηγορία:Διαιτητές ΟΥΕΦΑ Τσάμπιονς Λιγκ
Κατηγορία:Διαιτητές ΟΥΕΦΑ Γιουρόπα Λιγκ
Κατηγορία:Διαιτητές Παγκοσμίου Κυπέλλου Ποδοσφαίρου 2018
Διαιτητής της Χρονιάς στη Σέριε Α

Ο **Διαιτητής της Χρονιάς στη Σέριε Α** (ιταλικά:*Arbitro dell'anno AIC*) είναι ετήσιο βραβείο, που διοργανώνεται από την Ιταλική Ένωση Ποδοσφαιριστών (AIC), το οποίο δίνεται στο διαιτητή ο οποίος θεωρείται ότι έχει αποδώσει το καλύτερο σε σχέση με την προηγούμενη σεζόν της Σέριε Α. Το βραβείο είναι μέρος του Gran Gran del Calcio (πρώην Oscar del Calcio).

## Νικητές

## Παραπομπές

## Εξωτερικοί σύνδεσμοι
*   Κατάλογος των νικητών του Oscar del Calcio στον επίσημο ιστότοπο της AIC 
*   Κατάλογος των νικητών του Gran Galà del Calcio στον επίσημο ιστότοπο της AIC

Κατηγορία:Ποδοσφαιρικά βραβεία στην Ιταλία
Κατηγορία:Σέριε Α
Heartless (τραγούδι του Κάνιε Γουέστ)

Το **Heartless** είναι τραγούδι του Αμερικανού καλλιτέχνη της χιπ χοπ, Κάνιε Γουέστ. Κυκλοφόρησε στις 4 Νοεμβρίου 2008 ως το δεύτερο σινγκλ για το τέταρτο στούντιο άλμπουμ του, με τίτλο *[[808s & Heartbreak]]*. Το τραγούδι σηματοδοτεί μια αναχώρηση του Γουέστ από το χώρο της ραπ, καθώς τα προηγούμενα τραγούδια του ανήκαν στο είδος της ραπ. Το τραγούδι έλαβε πολύ καλές κριτικές, με πολλούς να το αποκαλούν ως σημαντικό σημείο του άλμπουμ του. Ξεκίνησε στην τέταρτη θέση στο τσαρτ Billboard Hot 100 όπου έφτασε μέχρι τη δεύτερη θέση, και έφτασε στην πρώτη θέση στο τσαρτ Billboard Hot Rap Tracks και το τσαρτ Hot 100 Airplay των ΗΠΑ. Το μουσικό βίντεο του τραγουδιού, το οποίο κάνει χρήση ροτοσκοπικής κίνησης, επαινέθηκε από τους κριτικούς, οι οποίοι επισήμαναν το καλλιτεχνικό στυλ και σημείωσαν την καινοτομία του. 

Το τραγούδι κυκλοφόρησε τραγουδημένο και από άλλους καλλιτέχνες, όπως το συγκρότημα Φρέι (Fray) του Ντένβερ και από τον Κρις Άλλεν, νικητή του 8ου κύκλου του Ειδώλου της Αμερικής (American Idol). Το "Heartless" ήταν το 9ο πιο επιτυχημένο τραγούδι του 2009, πουλώντας 5.5 εκατομμύρια δίσκους.

## Παραπομπές


Κατηγορία:Αμερικανικά τραγούδια
Κατηγορία:Τραγούδια του Κάνιε Γουέστ
Κατηγορία:Τραγούδια του 2008
Κατηγορία:Singles του 2008
Κατηγορία:Singles του 2009
Οριζόντιος δωσιλογισμός

Ο όρος **Οριζόντιος δωσιλογισμός** αναφέρεται στην ερωτική ή σεξουαλική σχέση που πολλές γυναίκες είχαν ή είχαν ισχυριστεί ότι είχαν με μέλη της γερμανικής κατοχικής δύναμης κατά τον Β' παγκόσμιο πόλεμο. Ο όρος χρησιμοποιείται κυρίως για τη περίπτωση της Γαλλίας κατά τη διάρκεια της γερμανικής κατοχής (1940–1944). 

## Γαλλία
Ήδη από το 1942 ο Αντουάν ντε Σαιντ-Εξυπερύ είχε αναφερθεί στο γενικευμένο φόβο του να απατηθούν οι Γάλλοι άντρες από τις γυναίκες τους. Ενώ στο τέλος του πολέμου ο Ρομπέρ Μπραζιγιάκ ανέφερε ότι "*η Γαλλία κοιμήθηκε με τη Γερμανία*".

Με την απελευθέρωση της Γαλλίας από τη γερμανική κατοχή που ξεκίνησε στις 6 Ιουνίου 1944 γυναίκες συχνά τιμωρήθηκαν ως συνεργάτες των Γερμανών. Η τιμωρία όπως αναφέρει το περιοδικό TIME ήταν η δημόσια διαπόμπευση, το κούρεμα της κόμμωσης (υπολογίζονται σε 20.000), η απογύμνωση, οι ξυλοδαρμοί και μερικές φορές ο θάνατος. Η επαφή με τον κατακτητή δεν αφορούσε μόνο τις σεξουαλικές επαφές, αλλά αρκούσε κάποια να δούλευε για τους Γερμανούς ως υπάλληλος γραφείου, οικιακή βοηθός, μαγείρισσα ή σερβιτόρα.

Αναφέρεται από τον Ιστορικό Άντονι Μπίβορ ότι το 1/3 των θανατηφόρων αντεκδικήσεων στη Βρετάνη, με θύματα άτομα για τα οποία υπήρχε η πεποίθηση ότι είχαν σχέσεις με τους Γερμανούς, ήταν γυναίκες.Η κατάσταση ήταν ιδιαίτερα προβληματική για τις γυναίκες που είχαν πράγματι σχέση με Γερμανό και είχαν παιδιά από αυτή τη σχέση. Ο Jean-Paul Picaper υπολογίζει τον αριθμό αυτών των παιδιών σε 200.000.Στη δεκαετία του 1990, η Γαλλία άρχισε να συμβιβάζεται με το παρελθόν της και από το 2008 και μετά , ο Γάλλος υπουργός Εξωτερικών Μπερνάρ Κουσνέρ προσπάθησε επιτυχώς σε διπλωματικό επίπεδο στο Βερολίνο να αναγνωρίσει τους ηλικιωμένους πλέον απογόνους αυτών των σχέσεων οι οποίοι πλέον μπορούσαν να διεκδικήσουν τη γερμανική υπηκοότητα.

## Άλλες χώρες
### Νορβηγία
Το ποσοστό των σεξουαλικών σχέσεων σε νεαρές ηλικίες στη Νορβηγία προσεγγίζεται γύρω στο 10%.

### Σερβία
Στη Σερβία το φαινόμενο του οριζόντιου δωσιλογισμού δεν έφτασε τα ποσοστά της Δυτικής Ευρώπης. Οι αντιστασιακές οργανώσεις κομμουνιστικές και Τσέτνικ τιμωρούσαν τον οριζόντιο δωσιλογισμό.
### Αγγλονορμανδικές Νήσοι (Μεγάλη Βρετανία)
Στις Αγγλονορμανδικές Νήσους γεννήθηκαν περίπου 900 παιδιά από Γερμανούς πατέρες, ενώ Άγγλοι αξιωματούχοι και Εβραίοι κάτοικοι παραδόθηκαν στις Γερμανικές αρχές.

## Αιτίες
Αν και πολλές φορές το φαινόμενο του οριζόντιου δωσιλογισμού εξηγείται ως βιασμός ή ακόμα ως συμμετοχή σ' αυτόν γυναίκας χαμηλού διανοητικού επιπέδου ή φτωχής γυναίκας που οδηγήθηκε σε αυτές τις πράξεις για να επιζήσει, τις περισσότερες φορές η πραγματική αιτία της ερωτικής έλξης ήταν απλώς η εντυπωσιακή εμφάνιση του Γερμανού *ρωμαλέου* στρατιώτη σε σύγκριση με τον ισχνό άντρα της κατακτημένης περιοχής.

## Ταινίες
*Χιροσίμα, αγάπη μου

## Δείτε επίσης

* Παιδιά του Πολέμου

## Παραπομπές
Αρλετί

Η **Λεονί Μαρί Ζυλί Μπατιά** (Léonie Marie Julie Bathiat, 15 Μαΐου 1898 - 23 Ιουλίου 1992), η οποία έγινε γνωστή με το ψευδώνυμο **Αρλετί** (Arletty), ήταν Γαλλίδα ηθοποιός, τραγουδίστρια και μοντέλο. Μετά την απελευθέρωση της Γαλλίας τον Β΄ Παγκόσμιο Πόλεμο καταδικάστηκε για οριζόντιο δωσιλογισμό. Αποφυλακίστηκε και συνέχισε την καριέρα της.

## Πρώτα χρόνια
Η Αρλετί γεννήθηκε στο Κουρμπεβουά (Courbevoie), κοντά στο Παρίσι, από οικογένεια της εργατικής τάξης. Μετά το θάνατο του πατέρα της, έφυγε από το σπίτι και ακολούθησε καριέρα μοντέλου.  

Στην αρχή της καριέρας της κυριάρχησε στον χώρο της μουσικής σκηνής και αργότερα εμφανίστηκε σε θεατρικά έργα και καμπαρέ. Ήταν σκηνοθέτιδα για δέκα χρόνια πριν από το ντεμπούτο της στην ταινία το 1930. Η καριέρα της Αρλετί ξεκίνησε γύρω στο 1936 όταν εμφανίστηκε στη σκηνή παίζοντας στις παραστάσεις  *Les Joies du Capitole* και *Fric-Frac*, στις οποίες πρωταγωνίστησε πλάι στον Μισέλ Σιμόν (Michel Simon). Αργότερα πρωταγωνίστησε ως Blanche στη γαλλική εκδοχή του *A Streetcar Named Desire* (Λεωφορείον ο πόθος). 

Το 1945  εμφανίστηκε στον πιο διάσημο κινηματογραφικό της ρόλο,  στη ταινία  *Les Enfants du Paradis* (Τα παιδιά του παραδείσου). Για αυτόν τον ρόλο αμείφθηκε με έναν από τους υψηλότερους μισθούς που υπήρξαν ποτέ στον γαλλικό κινηματογράφο. 

## Οριζόντιος δωσιλογισμός
Στη διάρκεια των γυρισμάτων *[[Τα Παιδιά του Παραδείσου|Τα παιδιά του παραδείσου]]*, η Αρλετί είχε μείνει έγκυος από τον Γερμανό εραστή της αλλά στη συνέχεια έκανε άμβλωση.

Η Αρλετί φυλακίστηκε το 1945 για την ερωτική σχέση της με τον Γερμανό αξιωματικό Χανς-Γιούργκεν Ζέρινγκ (Hans-Jürgen Soehring) κατά τη διάρκεια της Κατοχής της Γαλλίας. Αργότερα σχολίασε ότι «*η καρδιά μου ανήκει στη Γαλλία, αλλά ο κόλπος μου σε εμένα».* Αν και άλλες Γαλλίδες γυναίκες ερωτεύτηκαν  Γερμανούς στρατιώτες, η ρομαντική της σχέση με τον Ζέρινγκ κατά τη διάρκεια της γερμανικής κατοχής προκάλεσε την κατηγορία της προδοσίας.

Σύμφωνα με τις αναφορές σε επιστολές Γάλλων πολιτών που δημοσιεύτηκαν μετά το θάνατο της, το γεγονός που εξόργισε τους ομοεθνείς της, ήταν ότι έτρωγε την περίοδο που οι Γάλλοι πεινούσαν, παρά το ότι είχε ερωτική σχέση με Γερμανό στρατιωτικό.

## Μετέπειτα χρόνια
Μετά από μια αρκετά επιτυχημένη περίοδο ως σκηνοθέτης στη μετέπειτα ζωή της, αναγκάστηκε να αποσυρθεί λόγω της προοδευτικής απώλειας της όρασης της. Μία από τις τελευταίες εμφανίσεις της ήταν σε μικρό ρόλο ως ηλικιωμένη Γαλλίδα στο *The Longest Day* (1962).

Μετά τον θάνατό της το 1992, αποτεφρώθηκε και η στάχτη της ρίχτηκε στην πατρίδα της στο Nouveau Cimetière de Courbevoie.

## Παραπομπές


Κατηγορία:Κατηγορούμενοι για οριζόντιο δωσιλογισμό
Κατηγορία:Γάλλοι του Β΄ Παγκοσμίου Πολέμου
Μουρτζανά Ρεθύμνης

Τα **Μουρτζανά** είναι οικισμός της Κοινότητας Γαράζου του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχουν 40 κατοίκους. Βρίσκονται 33 χλμ. ανατολικά από το Ρέθυμνο, επί της παλιάς εθνικής οδού, σε υψόμετρο 335 μ. Το χωριό έχει ανακηρυχθεί παραδοσιακός οικισμός. Αναφέρεται ότι το όνομα το του χωριού προήλθε από την Βυζαντινή οικογένεια των Μουρτζανων (. Μουρτζής,Μουρτζάκης, Μουρτζάνος)ο πρώτος οικιστής Ονομαζόταν Μιχαήλ Μουρτζης.κατά την διάρκεια της επαναστάσεως αναφέρεται ότι η οικογένεια των Μουρτζηδων πότισε με αίμα το δέντρο της ελευθερίας και σε όλες της περιόδους διαχρονικά ,πάντα ήταν εκεί

## Ιστορικά στοιχεία
Η προέλευση του ονόματος είναι ανδρονυμική από το επίθετο Μουρτζανός, ήδη από την ανακατάληψη της Κρήτης από τον Νικηφόρο Φωκά το 961, όπως αναγράφεται στα παλαιότερα κατάστιχα του Δούκα της Κρήτης, καθώς οι συντελεστές της νίκης ελάμβαναν τιμάρια που έφεραν το όνομα τους (βλ. Απλαδάς-Απλαδιανά, Μουσούρος-Μουσουριανά). Αναφέρεται από τον Φραντσέσκο Μπαρότσι το 1577 ως *Muriziana*. Στην ενετική απογραφή του 1583 από Καστροφύλακα αναφέρεται ως *Murzanà* ή *Murisianà* με 55 κατοίκους και 80 οφειλόμενες αγγαρείες και ο Φραντσέσκο Μπαζιλικάτα το 1630 ως *Murzanà*. Στην οθωμανική απογραφή του 1671 αναφέρεται ως *Merçana*, με 13 χαράτσια. . Το 1881 ανήκε στο δήμο Γαράζου και σύμφωνα με την απογραφή είχε 131 κατοίκους, όλοι χριστιανοί. Στην απογραφή του 1900 είχε 133 κατοίκους. Το 1920 είχε οριστεί έδρα ομώνυμου αγροτικού δήμου. Το 1925 τα Μουρτζανά προσαρτήθηκαν στην κοινότητα Γαράζου, μέχρι την Καποδιστριακή διοικητική διαίρεση το 1997, όταν εντάχθηκαν στον δήμο Κουλούκωνα.

Αναλυτικά η δημογραφική πορεία του χωριού σύμφωνα με τις απογραφές:

## Παραπομπές


#* I Archontoromaiiki Oikogeneia "Mourtzanos". Kritologika Grammata. Rethimnon. 17. 2001. Pages 303-321

Μουρτζανα
Κατηγορία:Δήμος Μυλοπόταμου
Β΄ Κατηγορία ποδοσφαίρου ανδρών Βόρειας Κορέας

Η **Β΄ Κατηγορία Βορείου Κορέας** είναι η δεύτερη κατηγορία του πρωταθλήματος ποδοσφαίρου της Βόρειας Κορέας. Σε κάθε σεζόν, οι τρεις τελευταίες ομάδες υποβιβάζονται στην Γ΄ Κατηγορία, οι δύο πρώτοι ανεβαίνουν στην Α΄ Κατηγορία και ο τρίτος παίζει μπαράζ με των προτελευταίο της Α΄ Κατηγορίας.

## Παραπομπές


Κατηγορία:Αθλητισμός στη Βόρεια Κορέα
Πρωθυπουργός του Λουξεμβούργου

Ο **πρωθυπουργός του Λουξεμβούργου** ( γαλλικά : *Premier Ministre du Luxembourg* ) είναι ο επικεφαλής της κυβέρνησης στο Λουξεμβούργο. Η επίσημη κατοικία και το γραφείο του βρίσκονται στο Οτέλ ντε Μπουργκόν στο Λουξεμβούργο. 

Από το 1989, ο τίτλος του *πρωθυπουργού* είναι επίσημος, αν και ο επικεφαλής της κυβέρνησης ήταν ανεπίσημα γνωστός από αυτό το όνομα για κάποιο χρονικό διάστημα. Μεταξύ του 1857 και του 1989, ο πρωθυπουργός ήταν επίσημα γνωστός ως *πρόεδρος της κυβέρνησης* ,  με εξαίρεση την πρωθυπουργία διάρκειας 25 ημερών του Ματίας Μόνγκεναστ.  Πριν από το 1857, ο πρωθυπουργός ήταν ο *Πρόεδρος του Συμβουλίου* . Εκτός από αυτούς τους τίτλους, ο πρωθυπουργός χρησιμοποιεί τον τίτλο του *Υπουργού Επικρατείας* , αν και αυτό συνήθως υποβιβάζεται σε δευτερεύοντα τίτλο.

Μέχρι τις αρχές του 20ού αιώνα, οι περισσότεροι πρωθυπουργοί ήταν ανεξάρτητοι.


Κατηγορία:Πολιτική του Λουξεμβούργου
Χέμπουλ ΣΚ

Ο **αθλητικός σύλλογος Χέμπουλ** είναι ποδοσφαιρικός σύλλογος του Πότσον της Βόρειας Κορέας, ο οποίος ιδρύθηκε το 2013. Είναι ο αθλητικός σύλλογος του Πρωταθλήματος Νεολαίας Κιμ Ιλ-σουνγκ-Κιμ Γιονγκ-ιλ και αγωνίζεται στην πρώτη κατηγορία της Βόρειας Κορέας. Αγωνίζονται στο στάδιο Χέμπουλ, χωρητικότητας 5.000 θέσεων.

Η ομάδα απέκτησε το όνομα της από τον Κιμ Γιονγκ-ουν όταν ιδρύθηκε. Ιδρύθηκε με την ελπίδα ότι θα είναι καθοδηγητικό φως για το βορειοκορεατικό ποδόσφαιρο, καθώς το Χουέμπουλ σημαίνει αψίδα στα κορεάτικα. Έχει αρκετές επιτυχίες παρά το νεαρό της ηλικίας της, καθώς τερμάτισε τρίτη στο πρώτο της πρωτάθλημα,, κέρδισε το πρωτάθλημα την επόμενη σεζόν (2014-15). Έχει κερδίσει ένα πρωτάθλημα Πέκτουσαν (2016), δύο πρωταθλήματα Ποτσόνμπο (2016, 2017 και δεύτερη θέση το 2014), και άλλες διοργανώσεις.

## Εξωτερικοί σύνδεσμοι

* Team's profile – *Soccerway.com*

## Παραπομπές


Κατηγορία:Ποδοσφαιρικές ομάδες Βόρειας Κορέας
Κατηγορία:Ιδρύσεις ποδοσφαιρικών ομάδων το 2013
Συνθήκη του Λονδίνου (1867)

Η **Συνθήκη του Λονδίνου** (γαλλικά: *Traité de Londres* ), γνωστή και ως **Δεύτερη Συνθήκη του Λονδίνου** λόγω της συνθήκης που συνήφθη το 1839 , ήταν διεθνής συνθήκη που υπογράφηκε στις 11 Μαΐου 1867. Αφορούσε το τέλος του Αυστροπρωσικού πολέμου και τη λύση της κρίσης του Λουξεμβούργου. Είχε ιστορικές συνέπειες για το Λουξεμβούργο και για τις σχέσεις μεταξύ των Μεγάλων Δυνάμεων της Ευρώπης.

Κατηγορία:Ιστορία του Λουξεμβούργου
Κατηγορία:Διεθνείς συνθήκες
Ομοσπονδιακή Καγκελαρία της Αυστρίας

Στην Αυστριακή πολιτική, η **Ομοσπονδιακή Καγκελαρία** ( - ομοσπονδιακή καγκελαρία, συντομογραφία , ιστορικά γνωστή και ως  και ) είναι το αυστριακό υπουργείο με επικεφαλής το καγκελάριο. Από την ίδρυση της Πρώτης Αυστριακής Δημοκρατίας το 1918, το κτίριο της καγκελαρίας χρησιμοποιείται και για συνόδους του αυστριακού υπουργικού συμβουλίου. Βρίσκεται στο Μπάλχαουσπλατς του κέντρου της Βιέννης. 

## Ευθύνες
Η κύρια λειτουργία της καγκελαρίας είναι οι πολιτικές και οι δημόσιες σχέσεις της Ομοσπονδιακής κυβέρνησης. Εξυπηρετεί τους εκτελεστικούς σε ομοσπονδιακό επίπεδο σε θέματα του αυστριακού συντάγματος και σε διεθνή δικαστήρια. 

Είναι υπεύθυνη για τα δικαιώματα των γυναικών και την ισότητα των φύλων, την αστική υπηρεσία, την δημόσια διοίκηση και διαχείριση, χαρτοφυλάκιο που ανήκει στην Ίνες Στίλινγκ, ομοσπονδιακή υπουργός και μέλος του αυστριακού υπουργικού συμβουλίου. Είναι υπεύθυνη για θέματα εθνικής ασφαλείας – εάν αυτά δεν υπάγονται στο χαρτοφυλάκιο του Υπουργείου Εσωτερικών –, το απόρρητο της πληροφορίας και την κοινωνία της πληροφορίας, σε θέματα μέσων μαζικής ενημέρωσης και φωτορεπορτάζ, βιοηθική, σχέσεις με τον ΟΟΣΑ και δικαιώματα των μειονοτήτων.

## Παραπομπές


## Εξωτερικοί σύνδεσμοι
* 

Καγκελαρια
Νέγρος του Μοριά

Ο **Νέγρος του Μοριά**, γνωστός και ως **Μπλακ Μόρρις** η **Black Morris** (πραγματικό όνομα: **Κέβιν Ζανς Άνσονγκ** η **Kevin Zans Ansong**, Αθήνα, 29 Μαρτίου 1991), είναι Έλληνας μουσικός της ραπ, με καταγωγή από τη Γκάνα.

## Δισκογραφία

### Τραγούδια

## Παραπομπές


Κατηγορία:Έλληνες ράπερ
Κατηγορία:Έλληνες τράπερ
Μέγας Δούκας του Λουξεμβούργου

Ο **Μέγας Δούκας του Λουξεμβούργου** είναι ο αρχηγός κράτους του Λουξεμβούργου. Το Λουξεμβούργο είναι μεγάλο δουκάτο από τις 15 Μαρτίου 1815, όταν προέκυψε από το έδαφος του πρώην Δουκάτου του Λουξεμβούργου. Ήταν σε προσωπική ένωση με το Ηνωμένο Βασίλειο των Κάτω Χωρών μέχρι το 1890 υπό τον Οίκο της Οράγγης-Νασσάου. 

Το Λουξεμβούργο είναι το μοναδικό κυρίαρχο δουκάτο του κόσμου και από το 1815 έχουν υπάρξει δέκα μονάρχες, συμπεριλαμβανομένου και του νυν Γουλιέλμου Ε΄.

## Συνταγματικός ρόλος
Το σύνταγμα του Λουξεμβούργου ορίζει τη θέση του μεγάλου δούκα ως εξής:

: Ο Μέγας Δούκας είναι ο αρχηγός του κράτους, σύμβολο της ενότητάς του και εγγυητής της εθνικής ανεξαρτησίας. Ασκεί εκτελεστική εξουσία σύμφωνα με το σύνταγμα και τους νόμους της χώρας.

## Μισθός
Ο Μεγάλος Δούκας δεν λαμβάνει κάποιο μισθό αλλά η βασιλική οικογένεια λαμβάνει ετησίως 300.000 χρυσά φράγκα (δηλαδή 281.000 ευρώ) για τις λειτουργίες της. Το 2017 ο ετήσιος προϋπολογισμός του Λουξεμβούργου εμπεριείχε και 10 εκατομμύρια για τα έξοδα της βασιλικής οικογένειας.

## Διαδοχή
Ο διάδοχος κληρονόμος μπορεί να αποκτήσει το στυλ «Κληρονομικός Μέγας Δούκας». Ο σημερινός κληρονόμος είναι ο Κληρονομικός Μέγας Δούκας Κάρολος. Τον Ιούνιο του 2011, μειώθηκαν έγινε αλλαγή στο κανόνα για τη σειρά διαδοχής, επιτρέποντας σε κάθε νόμιμο θηλυκό απόγονο στον οίκο του Νασσάου να συμπεριληφθεί στη σειρά διαδοχής. 

## Τίτλος
Οι παραδοσιακοί τίτλοι του μεγάλου δούκα είναι οι εξής: Με τη Χάρη του Θεού, Μέγας Δούκας του Λουξεμβούργου, Δούκας του Νασσάου, Κόμης Παλατίνος του Ρήνου, Κόμης του Σάιν, του Κένιγκσταϊν, του Κάτσενελνμπόγκεν και του Ντίεζ, Κυβερνήτης του Χάμερσταϊν, Λόρδος του Μάλμπεργκ, του Βισμπάντεν, του Ίντσταϊν, του Μέρενμπεργκ, του Λίμπουργκ και του Έπσταϊν.

Πρέπει, ωστόσο, να σημειωθεί ότι πολλοί από τους τίτλους κατέχονται χωρίς να λαμβάνονται υπόψη οι αυστηροί κανόνες της σαλικής κληρονομιάς και ότι οι περισσότεροι, εκτός από τον Μέγα Δούκα του Λουξεμβούργου και τον Δούκα του Νασάου, απλώς δεν χρησιμοποιούνται.
 
## Κατάλογος Μεγάλων Δουκών
### [[Οίκος της Οράγγης-Νάσσαου]]

### Οίκος του Νάσσαου-Βάιλμπουργκ

Κατηγορία:Πολιτική του Λουξεμβούργου
Μάχη του Γκεντέρ

Η **μάχη του Γκεντέρ**, επίσης γνωστή ως **Μάχη του Γκαντέρ**, ήταν μια στρατιωτική συμπλοκή που διεξήχθη μεταξύ δύο αντίπαλων ηγεμόνων της Ιάβας στις αρχές του 13ου αιώνα. Η μάχη είχε ως αποτέλεσμα την νίκη του ενός ηγεμόνα, του Κεν Αρόκ, επί του αντιπάλου του και την καταδίωξη του στρατού του. Η μάχη ενίσχυσε τον έλεγχο του Αρόκ πάνω στην Ανατολική Ιάβα και οδήγησε στην κυριαρχία του και την ίδρυση της δυναστείας των Ρατζασά. 

## Ιστορία
Από τον 8ο έως τον 12ο αιώνα, το νησί της Ιάβας κυβερνήθηκε από πολλούς βασιλιάδες και ευγενείς οικογένειες. Στο ανατολικό τμήμα του νησιού, τα γεωργοκεντρικά φεουδαρχική έθνη κατά διαστήματα πολεμούσαν για την αρώσιμη γη στην οποία καλλιεργούσαν ρύζι. Στις αρχές του 13ου αιώνα, αυτοί οι μαχητές αμφισβητήθηκαν από την εμφάνιση μιας νέας πολιτικής δύναμης στην περιοχή. Αυτός ο αμφισβητίας ήρθε με τη μορφή του Κεν Αρόκ, αρχηγού χωριού που προσπάθησε να αυξήσει την πολιτική του δύναμη. Αργότερη λαϊκή λαογραφία που περιβάλλει την φιγούρα θα προσθέσει ότι ο Αρόκ ήταν προικισμένος με μια μεγάλη αίσθηση προσωπικής φιλοδοξίας. Ο Αρόκ κατάφερε να συμμαχήσει το χωριό του με το Βασίλειο του Τουμαπέλ και με αυτόν τον τρόπο έγινε ένας σημαντικός σύμβουλος του βασιλιά του έθνους, Τουνγκούλ Αμετούνγκ. Μετά από μια σειρά μηχανορραφιών, ο Αρόκ έγινε βασιλιάς μετά από εκδίκηση του Τουνγκγκούλ, σκοτώνοντας τον δολοφόνο του τελευταίου. Μερικές ιστορίες υποθέτουν ότι ο Αρόκ κανόνισε την ίδια δολοφονία ή σκότωσε ο ίδιος τον Αμετούνγκ.   

Αφού αντικατέστησε τον Αμετούνγκ ως βασιλιά του Τουμαπέλ, ο Αρόκ άρχισε να εδραιώνει τη στρατιωτική και πολιτική δύναμή του για να πολεμήσει ενάντια στο Βασίλειο του Κεντίρι, τον μακροπρόθεσμο αντίπαλο του Τουμαπέλ. Ο βασιλιάς του Κέντιρι, ο Κερτατζάγια, επίσης διέταξε τις δυνάμεις του και ήταν έτοιμος να συναντήσει τον Αρόκ στη μάχη. Η κλιμακωτή δέσμευση της σύγκρουσης έλαβε χώρα είτε στο 1221 είτε στο 1222 σε ένα μέρος που ονομάζεται Γκεντέρ (επίσης αποκαλούμενο Γκαντέρ) στο ανατολικό Κέντιρι.  Κατά τη διάρκεια της μάχης, ο Αρόκ νίκησε τον Κερτατζάγια (είτε με τη δολοφονία του ή εξαναγκάζοντάς τον να παραδοθεί), προκαλώντας την υποχώρηση του στρατού του Κεντίρι.   

Η μάχη που διεξήχθη στο Γκεντέρ σημάδεψε το τέλος του Βασιλείου του Κέντιρι.  Στην αντίθετη πλευρά, η νίκη των δυνάμεών του στη Μάχη του Γκεντέρ επέτρεψε στον Αρόκ να εδραιώσει τη δική του βασιλική γραμμή αίματος. Αυτή η γραμμή έγινε η δυναστεία Ρατζασά, η οποία κυβερνούσε το Βασίλειο του Σιγνκασάρι .  

## Βιβλιογραφικές αναφορές

Κατηγορία:Μάχες
Κατηγορία:Ιστορία της Ινδονησίας
Μονή Σωτήρος Χριστού Σωσάνδρων

Η **Μονή του Σωτήρος Χριστού Σωσάνδρων** ήταν βυζαντινό μοναστήρι κοντά στο Νυμφαίο Ιωνίας και στη Μαγνησία επί Σιπύλω της Μικράς Ασίας. Η μονή είχε κτισθεί εις τιμήν της Γοργοεπηκόου Παρθένου κατά τον βίο του Βατάτζη, του Σωτήρος Χριστού κατά τον Γρηγορά. Ιδρύθηκε από τον αυτοκράτορα Ιωάννη Γ´ Δούκα Βατάτζη.
Στη Μονή Σωσάνδρων ετάφησαν οι αυτοκράτορες Ιωάννης Γ´ Βατάτζης (ως ιδρυτής της μονής) και Θεόδωρος Β΄ Λάσκαρης. Επίσης σε αυτήν εκτυλίχθηκαν τα γεγονότα που οδήγησαν στη δολοφονία του Βυζαντινού αξιωματούχου Γεωργίου Mουζάλωνος και των αδελφών του το 1258. 

Ο Πατριάρχης Κωνσταντινουπόλεως Γεράσιμος Α΄ (13-14ος αι.) προ της εκλογής του, διετέλεσε ηγούμενος της Μονής Σωτήρος Χριστού Σωσάνδρων.

## Πηγές
*''The monastery of Sosandra: a contribution to its history, dedication and localisation'', Ekaterini Mitsiou, academia.edu
*''From Byzantium to the Web: the Endurance of John III Doukas Vatatzes' legacy''
*Μαγνησία επί Σιπύλω (Βυζάντιο)
*ΘPAΚIKA - ΣΥΓΓΡΑΜΜΑ ΠΕΡΙΟΔΙΚΟΝ ΚΔΙΔΟΜΕΝΟΝ ΥΠΟ ΤΟΥ ΕΝ ΑΘΗΝΑΙΣ ΘΡΑΚΙΚΟΥ ΚΕΝΤΡΟΥ, 1931

## Παραπομπές


Σωσανδρων
Κατηγορία:Μικρασιατικός Ελληνισμός
Οδός Τριών Ναυάρχων (Πάτρα)

Η **Τριών Ναυάρχων** είναι πεζόδρομος και πλατεία στο κέντρο της Πάτρας. Εκτείνεται από την Λεωφόρο Όθωνος-Αμαλίας, παραλιακά της Πάτρας, έως την οδό Αθανασίου Διάκου και τις εκεί Σκάλες που οδηγούν στην περιοχή της πλατείας των Υψηλών Αλωνίων.

Επί του πεζόδρομου και της οδού βρίσκονται πολλά καταστήματα όπως εστιατόρια, ψητοπωλεία, μπυραρίες, πιτσαρίες, καφετέριες κ.ά. ενώ χαρακτηριστικό στοιχείο είναι τα συντριβάνια και κυρίως οι κατά μήκος πολλές νερατζιές που δίνουν ιδιαίτερη όψη σε όλη την περιοχή ως γραμμικό πάρκο.
αριστερά|μικρογραφία|267x267εσ| Οι σκάλες της Τριών Ναυάρχων
Ονομάστηκε από τους ναυάρχους Κόδριγκτον, Δεριγνύ και Χέιδεν των βρετανικών, γαλλικών και ρωσικών στόλων που παρενέβησαν υπέρ της Ελλάδας στη Μάχη του Ναυαρίνου. Ο Δήμος Πατρέων ήθελε αρχικά να φιλοτεχνήσει τις προτομές των τριών ναυάρχων των Μεγάλων Δυνάμεων. Παραταύτα, στη διασταύρωση της οδού με την οδό Αγίου Ανδρέου, βρίσκεται μνημείο (αναθηματική λευκή μαρμάρινη στήλη) αφιερωμένο στους ναυάρχους της Ελληνικής Επανάστασης του 1821, Κωνσταντίνο Κανάρη, Ανδρέα Μιαούλη και Γεώργιο Σαχτούρη με μπρούτζινες και ανάγλυφες τις προσωπογραφίες τους. Το μνημείο τοποθετήθηκε το 1971 και η μπρούτζινη επιφάνειά του με τις προσωπογραφίες είναι δημιουργίας του χαράκτη Ι. Δρακόπουλου.

## Παραπομπές


Κατηγορία:Γεωγραφία της Πάτρας
Θάσθαρα

Τα **Θάσθαρα** ήταν πόλη της αρχαίας Καρίας. Ήταν *[[πόλις]]* (πόλη-κράτος) και μέλος της Συμμαχίας της Δήλου. 

Βρισκόταν κοντά στο σημερινό Τσαβντάρκιοϊ της Τουρκίας. 

## Παραπομπές


Κατηγορία:Αρχαίες ελληνικές πόλεις-κράτη
Κατηγορία:Εγκαταλελειμμένοι οικισμοί στην Τουρκία
Κατηγορία:Αρχαίες πόλεις της Καρίας
Ζάννα Προνιάδου

Η **Ζάννα Προνιάδου** (γεννηθείσα στις  στο Σαράτοφ της Σοβιετικής Ένωσης) είναι ελληνίδα παίκτρια της πετοσφαίρισης. Ήταν μέρος της ελληνικής εθνικής ομάδας πετοσφαίρισης. 

Αγωνίστηκε με την ελληνική εθνική ομάδα στους Ολυμπιακούς αγώνες του 2004 στην Αθήνα. Σε επίπεδο συλλόγων, έπαιξε με τον Φιλαθλητικό Θεσσαλονίκης το 2002 και με τον Φιλαθλητικό το 2004.

## Παραπομπές


## Εξωτερικοί σύνδεσμοι

* 

Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Γιόγκα Σούτρα του Πατάντζαλι

Οι **Γιόγκα Σούτρας** του Παταντζαλι είναι 196 ινδικές σούτρες (αφορισμοί) στη θεωρία και την πρακτική της γιόγκα. Το έργο γράφτηκε πριν το 400 μ.Χ. από τον Πατάντζαλι, που συνέθεσε και οργάνωσε γνώσεις σχετικές με τη γιόγκα από παλαιότερες παραδόσεις. Το έργο *Γιόγκα Σούτρας* έγινε το πιο πολυμεταφρασμένο αρχαίο ινδικό κείμενο κατά τη μεσαιωνική περίοδο: μεταφράστηκε σε 40 ινδικές γλώσσες και επίσης στην παλαιή γλώσσα της Ιάβας και τα Αραβικά. Το κείμενο περιέπεσε σε αφάνεια για επτά αιώνες, από τον 12ο ως τον 19ο αι., και επανήλθε στα τέλη του 19ου αι. χάρη στις προσπάθειες του Σουάμι Βιβεκανάντα, της Θεοσοφικής Εταιρείας και άλλων. Κέρδισε εξέχουσα θέση ως ένα κλασικό έργο κατά τον 20ό αι.

Κατά την περίοδο αφάνειας του έργου, στη μεσαιωνική Ινδία κυριαρχούσαν ως έργα για τη γιόγκα διάφορα κείμενα, όπως η Μπαγκαβάτ Γκίτα και η Γιόγκα Βασίστα, που αποδίδονται στον Γιατζναβάλκυα, η Ιρανυαγκάρμπα καθώς και κείμενα της Χάθα γιόγκα, της Ταντρικής γιόγκα και της γιόγκα του Πασουπάτα Σαϊβισμού, αντί για τις *Γιόγκα Σούτρας* του Πατάντζαλι.

Η Ινδική ορθόδοξη παράδοση θεωρεί ότι οι *Γιόγκα Σούτρας* είναι ένα από τα τέσσερα θεμελιώδη κείμενα της κλασικής φιλοσοφίας της γιόγκα. Αν και η οικειοποίηση του έργου του Πατάντζαλι (ή η υπεξαίρεσή του) και η επιρροή του σε μεταγενέστερα έργα συστηματοποίησης της γιόγκας έχει αμφισβητηθεί από τον Ντέιβιντ Γκόρντον Γουάιτ, ωστόσο έχει επιβεβαιωθεί από τον Τζέιμς Μάλινσον και άλλους μελετητές.

Οι μελετητές της εποχής μας, όπως ο Φίλιπ Α. Μάας και ο Μάλινσον θεωρούν το *Μπάσγια (=σχόλια) στις Σούτρες* ως το μόνο έργο του Πατάνταζαλι, ενώ τις *Σούτρες* ως περίληψή του σε άλλα έργα της γιόγκα. Τα δύο κείμενα θεωρούνται ενιαίο έργο, το *Πατάντζαλα-γιόγκα-σάστρα*.

## Παραπομπές


Κατηγορία:Γιόγκα
Βίκυ Βολιώτη

Η **Βίκυ Βολιώτη** (Βόννη, 14 Οκτωβρίου 1971) είναι Ελληνίδα ηθοποιός.  

Είναι απόφοιτη της Δραματικής Σχολής του Εθνικού Θεάτρου. 

Σπουδάζει στο ΕΚΠΑ τμήμα θεατρικών σπουδών  

Είναι γνωστότερη για τη συμμετοχή της στη σειρά Λόγω τιμής. Είναι παντρεμένη με τον Σίμο Σαρκετζή και έχουν μια κόρη. 

## Φιλμογραφία
### Τηλεόραση

### Κινηματογράφος

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Απόφοιτοι της Δραματικής Σχολής του Εθνικού Θεάτρου
Αϊσβάρια Ράι

Η **Αϊσβάρια Ράι Μπατσάν** (γενν. 1 Νοεμβρίου 1973) είναι Ινδή ηθοποιός και νικήτρια του διαγωνισμού ομορφιάς Μις Κόσμος 1994. Είναι μια από τις δημοφιλέστερες διασημότητες στην Ινδία. Έχει λάβει διάφορα βραβεία, συμπεριλαμβανομένων δύο βραβείων Φίλμφεϊρ. Το 2009 η ινδική κυβέρνηση την τίμησε με το Πάντμα Σρι και το 2012 βραβεύτηκε με το Τάγμα Τεχνών και Γραμμάτων της Γαλλικής κυβέρνησης. Περιγράφεται συχνά ως "η ομορφότερη γυναίκα στον κόσμο".

Ενώ βρισκόταν στο κολέγιο, εργάστηκε και ως μοντέλο. Μετά από εμφανίσεις σε διαφημίσεις, μπήκε στα καλλιστεία Μις Ινδία όπου τερμάτισε δεύτερη. Ύστερα στέφθηκε Μις Κόσμος 1994 και έλαβε προτάσεις συμμετοχής σε ταινίες. Η πρώτη ταινία που συμμετείχε ήταν η *Iruvar* του Μάνι Ρατνάμ το 1997, στα Ταμίλ. Το 1997 έκανε την πρώτη της εμφάνιση σε ταινία στα χίντι, με τίτλο *Aur Pyaar Ho Gaya*. Η πρώτη εμπορική της επιτυχία ήταν στην ρομαντική ταινία στα ταμίλ, *Jeans* (1998), όπου ύστερα έγινε δημοφιλέστερη και κέρδισε δύο βραβεία Φίλμφεϊρ καλύτερης ηθοποιού για την συμμετοχή της στις ταινίες *Hum Dil De Chuke Sanam* (1999) και *Devdas* (2002).

Η Ράι έπαιξε σε διάφορες ταινίες όπως η *Kandukondain Kandukondain* (2000) στη γλώσσα ταμίλ, όπου έπαιξε τον ρόλο μιας παθιασμένης καλλιτέχνιδας. Το 2003 έπαιξε τον ρόλο της Μπινοντίνι στη *Chokher Bali* (2003) στα βεγγαλικά, και τον ρόλο μιας κατεθλιμμένης γυναίκας στην δραματική ταινία *Raincoat* (2004). Επίσης έπαιξε τον ρόλο της Κιραντζίτ Αχλουβάλια στην ταινία βρετανικής παραγωγής *Provoked* (2006) και το ρόλο μιας νοσοκόμας στη δραματική ταινία *Guzaarish* (2010). Οι μεγαλύτερες εμπορικές επιτυχίες της είναι οι εξής ταινίες: η ταινία *Mohabbatein* (2000), η ταινία περιπέτειας *[[Ινδική Περιπέτεια 2]]* (2006), η ιστορική ρομαντική ταινία *Jodhaa Akbar* (2008), η ταινία επιστημονικής φαντασίας *Enthiran* (2010), και το ρομαντικό δράμα *Ae Dil Hai Mushkil* (2016).

Είναι επίσης πρέσβειρα καλής θέλησης στο Πρόγραμμα των ΟΗΕ για το ΣΕΑΑ. Το 2003 ήταν η πρώτη ινδή ηθοποιός μέλος της κριτικής επιτροπής του Φεστιβάλ Κινηματογράφου των Καννών.

## Προσωπική ζωή
Στις 20 Απριλίου 2007, παντρεύτηκε τον επίσης ηθοποιό Αμπισέκ Μπατσάν, με τον οποίο συνεργάστηκαν στη ταινία *Dhai Akshar Prem Ke.* Στις 16 Νοεμβρίου 2011, η Ράι γέννησε την κόρη τους, Αράντια.

## Παραπομπές


Κατηγορία:Ινδές ηθοποιοί
Κατηγορία:Ινδές μοντέλα
Κατηγορία:Νικήτριες Μις Κόσμος
Κατηγορία:Αξιωματικοί των Τεχνών και των Γραμμάτων
Σφαγή στο Μπισκάρι

Η **Σφαγή στο Μπισκάρι** ήταν ένα έγκλημα πολέμου που διαπράχθηκε στρατιωτικούς του Στρατού των Ηνωμένων Πολιτειών κατά τη διάρκεια του Β Παγκοσμίου Πολέμου. Αναφέρεται σε δύο περιστατικά στα οποία Αμερικανοί στρατιώτες θανάτωσαν 71 Ιταλούς και 2 Γερμανούς αιχμαλώτους πολέμου στη βάση 504 της *[[Regia Aeronautica]]* στο Santo Pietro, ένα μικρό χωριό κοντά στην Caltagirone της νότιας Σικελίας στην Ιταλία στις 14 Ιουλίου 1943 .

Αφού έγινε γνωστή η σφαγή ο στρατηγός Τζωρτζ Σμιθ Πάττον πρότεινε το να θεωρηθούν οι εκτελεσμένοι ως ελεύθεροι σκοπευτές. Τελικά ο υπεύθυνος αξιωματικός που διέταξε τη σφαγή στο 1ο περιστατικό καταδικάστηκε σε ισόβια δεσμά, αλλά επανήλθε στη δράση το επόμενο έτος. 

Ο υπεύθυνος αξιωματικός του άλλου περιστατικού αθωώθηκε και σκοτώθηκε το ίδιο έτος.

Κατηγορία:Σφαγές κατά τον Β΄ Παγκόσμιο Πόλεμο
Αντεκδικήσεις στο Νταχάου

Κατά τη διάρκεια της απελευθέρωσης του στρατοπέδου συγκέντρωσης Νταχάου, Γερμανοί αιχμάλωτοι πολέμου φονεύθηκαν από στρατιώτες των ΗΠΑ και από φυλακισμένους του στρατοπέδου συγκέντρωσης Νταχάου στις 29 Απριλίου 1945, κατά τη διάρκεια του Β΄ Παγκοσμίου Πολέμου. 

Δεν είναι σαφές πόσοι φονεύθηκαν στο περιστατικό, αλλά οι περισσότερες εκτιμήσεις τοποθετούν τον αριθμό των νεκρών σε περίπου 35-50. Τις ημέρες πριν από την απελευθέρωση του στρατοπέδου, οι φρουροί στο στρατόπεδο ανάγκασαν 7.000 κρατούμενους σε μια πορεία θανάτου, που είχε ως αποτέλεσμα τον θάνατο πολλών από την κούραση και από τις εκτελέσεις. Όταν οι στρατιώτες των Συμμάχων τους ανακάλυψαν, αισθάνθηκαν αρκετά συγκλονισμένοι, τρομοκρατημένοι, ενοχλημένοι και εξοργισμένοι ειδικά όταν βρήκαν τους μαζικούς τάφους των τροφίμων, ενώ ρόλο έπαιξε και από η μαχητικότητα κάποιων από τους εναπομείναντες Γερμανούς φρουρούς που αναφέρεται ότι αντιστάθηκαν ως το τέλος.

Κατηγορία:Σφαγές κατά τον Β΄ Παγκόσμιο Πόλεμο
Βιασμοί κατά την Κατοχή της Ιαπωνίας

Οι **βιασμοί κατά την κατοχή της Ιαπωνίας** κατά την κατοχή της Ιαπωνίας ήταν γεγονότα που διαπράχθηκαν υπό τη συμμαχική στρατιωτική κατοχή της Ιαπωνίας. Τα συμμαχικά στρατεύματα διέπραξαν διάφορους βιασμούς κατά τη διάρκεια της Μάχης της Οκινάουα κατά τους τελευταίους μήνες του πολέμου του Ειρηνικού και την επακόλουθη κατοχή της Ιαπωνίας. Οι Σύμμαχοι κατέλαβαν την Ιαπωνία μέχρι το 1952 μετά το τέλος του Β 'Παγκοσμίου Πολέμου και η Νομαρχία Οκινάουα παρέμεινε υπό αμερικανική διακυβέρνηση για δύο δεκαετίες μετά. Οι εκτιμήσεις της επίπτωσης της σεξουαλικής βίας από το προσωπικό της συμμαχικής κατοχής διαφέρουν σημαντικά.

Κατηγορία:Σφαγές κατά τον Β΄ Παγκόσμιο Πόλεμο
(Marie's the Name) His Latest Flame

Το "**(Marie's the Name) His Latest Flame**" είναι τραγούδι του Έλβις Πρίσλεϊ, το οποίο κυκλοφόρησε από την Elvis Presley Music το 1961. Γράφτηκε από τον Ντοκ Πόμους και τον Μορτ Σούμαν, ενώ ηχογραφήθηκε για πρώτη φορά από τον Ντελ Σάνον στο άλμπουμ *Runaway With Del Shannon*, το οποίο κυκλοφόρησε τον Ιούνιο του 1961.

Η πιο επιτυχημένη και γνωστότερη ηχογράφηση από τον Έλβις Πρίσλεϊ κυκλοφόρησε τον Αύγουστο του 1961. Έφτασε τη τέταρτη θέση στο τσαρτ Billboard Hot 100. Το σινγκλ ήταν πρώτο για τέσσερις εβδομάδες στο Τσαρτ Σινγκλ του Ηνωμένου Βασιλείου (αγγλικά: UK Singles Chart) — ένα από τα εννέα τραγούδια του Πρίσλεϊ που έφτασαν το νούμερο 1 στο Ηνωμένο Βασίλειο από το 1960 έως το 1962.

## Παραπομπές



Κατηγορία:Τραγούδια του Έλβις Πρίσλεϊ
Άννα Καραμάνου

Η **Άννα Καραμάνου** (Πύργος Ηλείας, 3 Μαΐου 1947) είναι Ελληνίδα πολιτικός.

## Βιογραφία
Υπήρξε μέλος του Πανελλήνιου Σοσιαλιστικού Κινήματος, εντός του οποίου διετέλεσε, μεταξύ άλλων, Γραμματέας Γυναικών. Έγινε μέλος του Ευρωκοινοβουλίου στις 6 Φεβρουαρίου 1997, καθώς εξελέγη ως αναπληρωματική στις ευρωεκλογές του 1994, και επανεξελέγη το 1999. Κατά τη διάρκεια της περιόδου της ευρωκοινοβουλευτικής θητείας της, υπήρξε μέλος του προεδρείου της Ομάδας Ευρωπαίων Σοσιαλιστών, πρόεδρος της κοινοβουλευτικής Επιτροπής Δικαιωμάτων των Γυναικών, καθώς και ιδρυτικό μέλος και αντιπρόεδρος του Πολιτικού Συνδέσμου Γυναικών. Παράλληλα με την πολιτική δράση της, ανέπτυξε, επίσης, συγγραφικό έργο, με εστίαση στη θεματολογία του φεμινισμού, των δικαιωμάτων των γυναικών, καθώς της ισότητας των φύλων. 

## Παραπομπές


Κατηγορία:Ελληνίδες φεμινίστριες
Κατηγορία:Ελληνίδες συγγραφείς
Κατηγορία:Ελληνίδες πολιτικοί
Κατηγορία:Ευρωβουλευτές της Ελλάδας εκλεγμένοι την περίοδο 1999-2004
Κατηγορία:Ευρωβουλευτές της Ελλάδας εκλεγμένοι την περίοδο 1994-1999
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Σελίδα που χρησιμοποιεί δεδομένα των Wikidata/P102
Κατηγορία:Σελίδα που χρησιμοποιεί δεδομένα των Wikidata/P106
Κατηγορία:Σελίδα που χρησιμοποιεί δεδομένα των Wikidata/P27
Κατηγορία:Σελίδα που χρησιμοποιεί δεδομένα των Wikidata/P19
Κατηγορία:Σελίδα που χρησιμοποιεί δεδομένα των Wikidata/P569